РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

Општинска управа општине Сента

Број: 401-8/2018-IV

Дана, 21. августа 2018. године

С е н т а

На основу члана 25. став 1. Закона о јавном информисању и медијима („Службени гласник РС“, број 83/2014, 58/2015 и 12/2016 – аутентично тумачење) и члана 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, број 16/2016 и 8/2017), Одлуке о буџету општине Сента за 2018. годину (“Службени лист општине Сента” бр. 26/2017 и 8/2018) и Одлуке председника општине број 401-7/2018-II од 6. фебруара 2018. године, по предлогу Конкурсне комисије за оцену пројеката поднетих на Конкурс за суфинансирање пројеката из области јавног информисања на језику мађарске националне мањине и особа са инвалидитетом у 2018. години, начелник Општинске управе општине Сента, дана, 21. августа 2018. године, донео је

**РЕШЕЊЕ**

**о расподели средстава по расписаном Конкурсу за суфинансирање пројеката из области јавног информисања на језику мађарске националне мањине и особа са инвалидитетом у 2018. години**

**I** Средства у износу од **1**00.000,00 динара распоређују се за реализацију следећих пројеката  **из области јавног информисања особа са инвалидитетом:**

|  |  |  |  |
| --- | --- | --- | --- |
| **Редни број** | **Учесници Конкурса** | **Назив пројекта** | **Износ одобрених новчаних средстава** **у дин.** |
| **1**  | Радња за телевизијске и радио активности Про Медиа Фриђеш Ирмењи пр. Сента | Редовна обавештавања на мађарском језику о активностима Удружења инвалида (Рука у руци, Међуопштинска организација глувих и наглувих) – Информисање особа са инвалидитетом | **100.000,00** |

**II** Средства у износу од **од 2**00.000,00 динара распоређују се за реализацију следећих пројеката из области јавног информисања **на језику мађарске националне мањине**:

|  |  |  |  |
| --- | --- | --- | --- |
| **Редни број** | **Учесници Конкурса** | **Назив пројекта** | **Износ одобрених новчаних средстава** **у дин.** |
| **1** | Honestas агенција Имре Шебешћен пр. Нови Сад | Учешће Vajdaság Ma у локалном информисанју на територији општине Сента у 2018. годинеA Vajdaság Ma részvétele a helyi tájékoztatásban Zenta község teröletén 2018-ban | **100.000,00** |
| **2** | Радио станица „Но Лимит Радио“ д.о.о. Сента  | Вести и локалне вести – на мађарском језику |  **100.000,00** |

**III** Ово решење је основ за закључење уговора с лицем које је добило средства за суфинансирање пројектних активности.

 **О б р а з л о ж е њ е**

Начелник Општинске управе општине Сента, 8. фебруара 2018. године под бројем 401-8/2018-IV, расписао је Конкурсу за **суфинансирање пројеката из области јавног информисања на језику мађарске националне мањине** и **особа са инвалидитетом у 2018. години**.

Конкурс је објављен дневном листу „Дневник“ и “Magyar Szó” и на интернет страници Општине Сента (<http://www.zenta-senta.co.rs>).

Конкурс је расписан ради:

**I** пружања финансијске подршке медијским садржајима који омогућавају остваривање права припадника **мађарске националне мањине** на информисање на сопственом језику и неговање сопствене културе и идентитета, дефинисаног чланом 13. Закона о јавном информисању и медијима и

**II** пружања финансијске подршке  медијским садржајима који доприносе заштити  интереса **особа са инвалидитетом** и обезбеђивања њиховог равноправног уживања права на слободу мишљења и изражавања, дефинисаног чланом 12. Закона о јавном информисању и медијима.

Средства опредељена за конкурс за сврху под тачком I износили су **200.000,00** динара, а за сврху под тачком II износили су **100.000,00** динара.

На конкурс су пристигле четири благовремене, потпуне и важеће пријаве**:**

|  |  |  |  |  |
| --- | --- | --- | --- | --- |
| **Редни број** | **Учесници Конкурса** | **Назив програма односно пројекта** | **Износ тражених новчаних средстава** | **Oбласти јавног информисања** |
| **1.** | „Хонестас” агенција Имре Шебешћен пр.Нови Сад | Учешће Vajdaság Ma у локалном информисанју на територији општине Сента у 2018. године | 200.000,00 | **на језику мађарске националнe мањинe** |
| **2.** | Радња за телевизијске и радио активности „Про Медиа“Сента | Редовна обавештавања на мађарском језику о активностима Удружења инвалида (Рука у руци, Међуопштинска организација глувих и наглувих) – Информисање особа са инвалидитетом | 100.000,00 | **особe са инвалидитетом** |
| **3.** | Радио станица „ Но Лимит Радио“ доо Сента  | Вести и локалне вести – на мађарском језику | 200.000,00 | **на језику мађарске националнe мањинe** |
| **4.** | Друштво за телекомуникације, трговину и услуге „Астериас“ доо  Нови Кнежевац | Информисање грађана општине Сента на мађарском језику   | 197.000,00 | **на језику мађарске националнe мањинe** |

Начелник Општинске управе општине Сента, дана 28. маја 2018. године, решењем број 401-8/2018-IV, именовао је Конкурсну комисију за оцену пројеката поднетих на конкурс (у даљем тексту: Конкурсна комисија) и то у саставу:

1. Милутин Беатовић, извештач листа „Спортски журнал“,

2. Ендре Мариаш, новинар дневног листа „Magyar Szó” и

3. Ливиа Тот, заменик главног уредника недељног листа „Hét Nap“.

Задатак Конкурснe комисије је био да по расписаном Конкурсу изврши оцену пристиглих пројеката и да поднесе образложени предлог за доделу средстава начелнику Општинске управе општине Сента ради доношења Одлуке о расподели средстава.

Након што је Конкурсна комисија, дана 28. јуна 2018. године утврдила се да су пристигле четири благовремене, потпуне и важеће пријаве, изразила је мишљење да „начелно, све четири пријаве одговарају критеријумима конкурса, с тим да средства за информисање **особа са инвалидитетом требало би доделити** Радњи за телевизијске и радио активности „Про Медиа“ Сента (100,000,00 дин.), а средства за информисање **на језику мађарске националне мањине, због ограничености средстава, требало би поделити између „**Хонестас” агенције Имре Шебешћен пр. Нови Сад (100.000,00 дин.) и Радио станице „Но Лимит Радио“ доо Сента (100.000,00 дин.).“

**Извршни одбор Националног савета мађарске националне мањине је доставио Закључак број В/З/255/2018 од 13. јула 2018. године, у којем је дао предлог за расподелу средстава конкурса, и то:**

**-Агенција „**Хонестас” Нови Сад Имре Шебешћен пр. Нови Сад; предлог: 100.000,00 дин.;

-Радњи за телевизијске и радио активности Про Медиа Сента; предлог: 100.000,00 дин.;

-Радио станица „Но Лимит Радио“ д.о.о. Сента; предлог 100.000,00 дин.

Чланови Конкурсне комисије су извршили оцењивање приспелих пројекта, и то независно сваки пројекат и по сваком од критеријума. Чланови комисије су, уз пуно уважавање, размотрили и мишљење Националног савета мађарске националне мањине.

**Према мишљењу Kонкурсне комисије:**

**Пројекат „Учешће Vajdaság Ma у локалном информисанју на територији општине Сента у 2018. године”** Honestas” агенције Имре Шебешћен пр., задовољава све критеријуме за оцену пројекта и то **:**

1) предложена пројектна активност подобна да оствари јавни интерес у области јавног информисања **на језику мађарске националне мањине**;

2) пружа гаранције привржености професионалним и етичким медијским стандардима.

Пројекат се односи на редовно информисање становништва општине Сента на мађарском језику, и то на порталу „Vajdaság Ma”, до краја 2018. године, и као такав је у потпуности прихватљив.

**Пројекат „Редовна обавештавања на мађарском језику о активностима Удружења инвалида (Рука у руци, Међуопштинска организација глувих и наглувих) – Информисање особа са инвалидитетом“** Радње за телевизијске и радио активности Про Медиа, задовољава све критеријуме за оцену пројекта и то **:**

1) предложена пројектна активност подобна да оствари јавни интерес у области јавног информисања **особа са инвалидитетом;**

2) пружа гаранције привржености професионалним и етичким медијским стандардима.

Пројекат се односи на информисање особа са инвалидитетом целокупног становништва општине Сента, и то на каналу локалне телевизије Про медија, и као такав је у целости прихватљив.

**Пројекат „Вести и локалне вести – на мађарском језику“,** Радио станица „Но Лимит Радио“ д.о.о. Сента, задовољава све критеријуме за оцену пројекта и то **:**

1) предложена пројектна активност подобна да оствари јавни интерес у области јавног информисања **на језику мађарске националнe мањинe**;

2) пружа гаранције привржености професионалним и етичким медијским стандардима.

Пројекат се односи на информисање становништва општине Сента на мађарском језику, и то на радио каналу „ Но Лимит Радио“ д.о.о. Сента са више од двеста педесет радио вести до краја 2018. године, и као такав је у потпуности задовољава.

**Пројекат Информисање грађана општине Сента на мађарском језику**  Друштва за телекомуникације, трговину и услуге „Астериас“ д.о.о.  Нови Кнежевац, формално одговара критеријумима конкурса, међутим примарна циљна група радио станице „Наxи Маx“ није становништво општине Сенте, грађани општине Сента се у знатно већој мери информишу из емисија осталих ученика конкурса, његови сарадници се ретко пољавјују на сенћанским догађајима и конфренцијама за штампу у лолкалној самоуправи, a у самој пријави је предвиђен знатно мањи број прилога на мађарском језику него код осталих учесника конкурса.

Конкурснa комисијa, дана, 20. августа 2018. године, донела Одлуку о оцени пристиглих пројеката и предлогу за доделу средстава којом је предложила начелнику Општинске управе општине Сента да поводом Конкурса доноси Одлуку о расподели средстава према следећем:

|  |  |  |  |  |
| --- | --- | --- | --- | --- |
| **Редни број** | **Учесници Конкурса** | **Назив програма односно пројекта** | **Износ предложених новчаних средстава** **у дин.** | **Oбласти јавног** **информисања** |
| **1** | „Honestas” агенција Имре Шебешћен пр.Нови Сад | Учешће Vajdaság Ma у локалном информисанју на територији општине Сента у 2018. годинеA Vajdaság Ma részvétele a helyi tájékoztatásban Zenta község teröletén 2018-ban  | **100.000,00** | **на језику мађарске националнe мањинe** |
| **2** | Радња за телевизијске и радио активности Про МедиаСента | Редовна обавештавања на мађарском језику о активностима Удружења инвалида (Рука у руци, Међуопштинска организација глувих и наглувих) – Информисање особа са инвалидитетом | **100.000,00** | **особа са инвалидитетом** |
| **3** | Радио станица „ Но Лимит Радио“ д.о.о. Сента  | Вести и локалне вести – на мађарском језику | **100.000,00** | **на језику мађарске националнe мањинe** |

Према члану 25. став 1. Закона о јавном информисању и медијима („Службени гласник РС“, број 83/2014, 58/2015 и 12/2016 – аутентично тумачење), одлуку о расподели средстава доноси руководилац органа који је расписао конкурс, а на основу образложеног предлога комисије.

Према члану 25. став 2. Закона о јавном информисању и медијима, одлука из става 1. овог члана доноси се у облику решења са образложењем за сваки расписани конкурс.

Према члану 25. став 3. Закона о јавном информисању и медијима, решење из става 2. овог члана је коначно и против њега се може покренути управни спор.

Према члану 25. став 4. Закона о јавном информисању и медијима, решење о расподели средстава објављује се на веб-сајту органа који је расписао конкурс, и доставља се сваком учеснику конкурса у електронској форми.

Према члану 25. став 5. Закона о јавном информисању и медијима, решење из става 2. овог члана основ је за закључење уговора с лицем које је добило средства за суфинансирање пројектних активности.

Према члану 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, број 16/2016 и 8/2017), одлуку о расподели средстава са образложењем доноси руководилац органа који је расписао конкурс, у форми решења, а на основу предлога комисије о расподели средстава са образложењем.

Сходно наведеном, Начелник Општинске управе општине Сента у потпуности прихватио предлог Конкурсне комисије и донео одлуку као у диспозитиву.

УПУТСТВО О ПРАВНОМ СРЕДСТВУ:

Ово решење је коначно и против њега може се покренути управни спор пред Управним судом у року од 30 дана од дана достављања.

ОБЈАВЉИВАЊЕ:

Ово решење објавити на званичној интернет страни Општине Сента (<http://www.zenta-senta.co.rs>)

ДОСТАВИТИ:

1. Ово решење доставити свим учесницима конкурса у електронској форми,

2. Одељењу за буџет и финансије Општинске управе општине Сента и

3. архиви.

ПОЗИВ:

Позивају се сви учесници конкурса који су добили мањи износ средстава од траженог, да без одлагања доставе нову спецификацију трошкова, у складу са додељеним средствима, односно обавештење о томе да одустају од средстава која су им додељена.

 Деже Кечкеш Начелник Општинске управе

 дипл. правник Едит Шарњаи Рожа с.р.

 дипл. правник